title: Kommissionens gennemførelsesforordning (EU) 2015/1393 af 13. august 2015 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Καλαμάτα (Kalamata) (BOB))

text:
               14.8.2015

               DA

               Den Europæiske Unions Tidende

               L 215/38

         KOMMISSIONENS GENNEMFØRELSESFORORDNING (EU) 2015/1393
   af 13. august 2015
   om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Καλαμάτα (Kalamata) (BOB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 3, litra b), og
   ud fra følgende betragtninger:

               (1)

               Forordning (EU) nr. 1151/2012 trådte i kraft den 3. januar 2013. Den ophæver og erstatter Rådets forordning (EF) nr. 510/2006 (2).

               (2)

               Kommissionen har i henhold til artikel 9, stk. 1, i forordning (EF) nr. 510/2006 behandlet Grækenlands ansøgning om godkendelse af en ændring af varespecifikationen for den beskyttede oprindelsesbetegnelse (herefter »BOB«) »Καλαμάτα« (Kalamata), der er registreret i henhold til Kommissionens forordning (EF) nr. 1065/97 (3).

               (3)

               Da der var tale om en væsentlig ændring, jf. artikel 9 i forordning (EF) nr. 510/2006, har Kommissionen i medfør af artikel 6, stk. 2, i samme forordning offentliggjort ændringsansøgningen i Den Europæiske Unions Tidende
                   (4).

               (4)

               Kommissionen modtog fem indsigelser i henhold til artikel 7, stk. 1 og 2, i forordning (EF) nr. 510/2006 (5). Den første blev modtaget den 14. december 2012 fra den schweiziske virksomhed NECTRA FOOD SA. Den anden blev modtaget den 17. december 2012 fra den egyptiske virksomhed FAR TRADING CO. Den tredje blev modtaget den 17. december 2012 fra den norske virksomhed OLUF LORENTZEN AS. Den fjerde blev modtaget den 20. december 2012 fra Det Forenede Kongerige. Den femte blev modtaget den 17. december 2012 fra den danske virksomhed CARL B. FELDTHUSEN.

               (5)

               Den sidste indsigelse blev anset for uantagelig, idet juridiske personer, der er etableret i en medlemsstat, ikke kan indgive en indsigelse direkte til Kommissionen, jf. artikel 7, stk. 2, i forordning (EF) nr. 510/2006. De øvrige indsigelser blev fundet antagelige.

               (6)

               Ved breve af 15. februar 2013 opfordrede Kommissionen de berørte parter til at indlede passende drøftelser med henblik på inden seks måneder at finde en indbyrdes løsning i overensstemmelse med deres egne interne procedurer.

               (7)

               Parterne nåede ikke til enighed inden for fristen.

               (8)

               Da der ikke er opnået enighed, bør Kommissionen træffe afgørelse efter proceduren i artikel 52, stk. 3, litra b), i forordning (EU) nr. 1151/2012.

               (9)

               De parter, der har gjort indsigelse, hævder, at det geografiske område, der foreligger efter ændringen, ikke er ensartet, idet den nye del af det geografiske område, der er omfattet af ændringsansøgningen, ikke besidder samme unikke mikroklimatiske egenskaber som det nuværende BOB-område, at de kemiske og organoleptiske egenskaber for — og dermed kvaliteten af — den olivenolie, der fremstilles i det ændrede område, der er foreslået, er lavere end de tilsvarende egenskaber for den olivenolie, der fremstilles i det nuværende BOB-område, at denne forringelse af kvaliteten vil skade produktets image og omdømme, at udvidelsen af området vil vildlede forbrugerne, fordi produktet ikke længere fremstilles i Kalamata-provinsen, men i Messinia-regionen, og fordi det tilmed kan aftappes uden for denne region, at det nye geografiske område ikke er afgrænset med hensyn til tilknytningen, at fraværet af en geografisk begrænsning for aftapning svækker tilknytningen mellem produktet og området, gør produktet sværere at spore og udsætter produktet for mulig svig og kvalitetsforringelse, at den statistiske relevans og repræsentativitet af de oplysninger, der er indhentet til støtte for ændringsansøgningen, er tvivlsom, og at linket i det offentliggjorte enhedsdokument, der førte til den ændrede varespecifikation, ikke fungerede korrekt.

               (10)

               På trods af ovennævnte indsigelser bør ændringen af varespecifikationen for BOB'en »Καλαμάτα« (Kalamata) godkendes af følgende årsager.

               (11)

               Den ensartethed, der kendetegner de naturlige og menneskelige faktorer i Messinia-regionen, er udtømmende beskrevet i ændringsansøgningen, i enhedsdokumentet og i varespecifikationen. De parter, der har gjort indsigelse, har ikke ført bevis for, at de pedoklimatiske forhold i den nye del af det geografiske område, der er omfattet af ændringsansøgningen, adskiller sig væsentligt fra dem i det nuværende geografiske område. Endvidere er Messinia-regionen for øjeblikket det afgrænsede geografiske område for BOB'en »Elia Kalamatas« (oliven fra Kalamata). Kommissionen finder derfor, at Messinia-regionen, således som den er defineret i ændringsansøgningen, kan godkendes som det afgrænsede geografiske område for BOB'en »Καλαμάτα« (Kalamata), der dækker olivenolie.

               (12)

               Påstanden om forringelse af kvalitet og tab af omdømme er ikke blevet underbygget med konkrete detaljer, der kunne tyde på en sådan kvalitetsforringelse. For så vidt angår oplysningerne om de organoleptiske og kemiske egenskaber for den olivenolie, der fremstilles i de to områder, viser den analyse, der indgår i den undersøgelse, der er vedlagt indsigelserne, ikke med al tydelighed, at egenskaberne for den olivenolie, der fremstilles i det ændrede område, der er foreslået, er lavere end de tilsvarende egenskaber for den olivenolie, der fremstilles i det nuværende BOB-område. Derimod viser de græske myndigheders oplysninger, at de to olivenolier generelt har samme organoleptiske og kemiske egenskaber med minimale forskelle.

               (13)

               Endvidere har forordning (EU) nr. 1151/2012 ikke til formål at sikre, at et produkt opnår eller opretholder en særlig kvalitet eller et særligt image, og forordningen indeholder ikke nogen bestemmelse herom. Så længe det kan verificeres, at egenskaberne for det produkt, der fremstilles i det ændrede geografiske område, i stil med egenskaberne for det produkt, der fremstilles i det nuværende BOB-område, hovedsagelig skyldes de naturlige og menneskelige faktorer i det ændrede geografiske område, er ansøgningen om ændring i overensstemmelse med kravene i forordning (EU) nr. 1151/2012.

               (14)

               Der er utallige tilfælde af registrerede BOB'er, hvis betegnelser ikke svarer til navnet på det geografiske område. Det forhold, at BOB'en efter ændringsansøgningen også vil blive fremstillet i Messinia-regionen, er således ikke i strid med forordning (EU) nr. 1151/2012.

               (15)

               Den sætning i varespecifikationen, der præciserer, at produktet kan aftappes uden for det afgrænsede geografiske område, er ikke i strid med forordning (EU) nr. 1151/2012 og påvirker ikke tilknytningen. Inden for rammerne af forordning (EU) nr. 1151/2012 udgør en forpligtelse til at emballere produktet i området en afvigelse fra standardbestemmelserne og skal være begrundet i henhold til artikel 7, stk. 1, litra e), i samme forordning. Hvis det er berettiget, er det op til ansøgeren at indsætte denne form for begrænsninger i varespecifikationen. I det foreliggende tilfælde har ansøgerne ikke foreslået en sådan begrænsning. Endvidere har de parter, der har gjort indsigelse, ikke givet nok produktspecifikke begrundelser for, hvorfor det bør være obligatorisk, at emballering finder sted i det afgrænsede geografiske område.

               (16)

               De parter, der har gjort indsigelse, hævder, for så vidt angår oplysningerne om de organoleptiske og kemiske egenskaber for den olivenolie, der fremstilles i det afgrænsede geografiske område, og for den olivenolie, der fremstilles i resten af det geografiske område (som ændret), at den analyse, der indgår i den undersøgelse, der er vedlagt indsigelserne, klart viser, at det nye geografiske område ikke er afgrænset med hensyn til tilknytningen. Kommissionen finder, at denne analyse ikke kan bruges til at konkludere, at det ændrede område ikke er afgrænset med hensyn til tilknytningen. Den viser ikke, at de organoleptiske og kemiske egenskaber for den olivenolie, der fremstilles i det ændrede område, der er foreslået, og de tilsvarende egenskaber for den olivenolie, der fremstilles i det nuværende BOB-område, ikke er ensartede. De parter, der har gjort indsigelse, har ikke redegjort for deres konklusion om, at det ændrede område ikke er afgrænset med hensyn til tilknytningen.

               (17)

               De parter, der har gjort indsigelse, kritiserer også de oplysninger, der støtter ændringsansøgningen ved at påvise, at den olivenolie, der fremstilles i Messinia-regionen, besidder egenskaber, der kan sidestille den med den olivenolie, der fremstilles i det nuværende BOB-område. De parter, der har gjort indsigelse, hævder, at disse oplysninger statistisk set ikke kan levere videnskabeligt signifikante resultater. De betragter oplysningerne som geografisk ikke-repræsentative og utilstrækkelige, hvad angår produktionsårene og antallet af prøver.

               (18)

               Kommissionen har verificeret pålideligheden af ovennævnte oplysninger med de græske myndigheder. Der blev også givet supplerende tal. Disse tal er baseret på et solidt statistisk grundlag, hvad angår de betragtede produktionsår samt prøvernes antal og geografiske fordeling. Af disse oplysninger fremgår det, at den olivenolie, der fremstilles i det afgrænsede geografiske område for BOB'en »Καλαμάτα« (Kalamata), og den olivenolie, der fremstilles i resten af det geografiske område (som ændret), generelt har samme organoleptiske og kemiske egenskaber med minimale forskelle.

               (19)

               Der blev konstateret en skrivefejl i tabellen i ændringsansøgningens punkt 3.2: Det gennemsnitlige syreindhold for området »resten af Messinia« er ikke 0,49, men 0,37. Denne skrivefejl foregriber ikke den endelige vurdering af ensartetheden af den olie, der fremstilles i de to områder, og den udgør ikke en væsentlig ændring, der kræver, at ændringsansøgningen offentliggøres igen.

               (20)

               Endelig har de parter, der har gjort indsigelse, anført, at internetadressen i det enhedsdokument, der var vedlagt som bilag til den ansøgning om ændring af BOB'en »Καλαμάτα« (Kalamata), der har ført til den seneste udgave af varespecifikationen, ikke fungerede korrekt. Dette skulle angiveligt have forhindret de forskere, der udarbejdede disse parters undersøgelse, i at få adgang til en henvisning til offentliggørelsen af varespecifikationen.

               (21)

               De græske myndigheder har bekræftet, at linket fungerede korrekt i hele indsigelsesperioden. De parter, der har gjort indsigelse, har ikke fremlagt detaljerede oplysninger om de omstændigheder (dvs. dato, antal forsøg på at få adgang til webstedet osv.), hvorunder det blev konstateret, at linket ikke virkede. Som følge heraf samt i lyset af de fire detaljerede og velunderbyggede indsigelser, som viser et indgående kendskab til varespecifikationen og en lige så indgående granskning af samme, finder Kommissionen, at retten til at gøre indsigelse mod godkendelsen af ændringen af BOB'en »Καλαμάτα« (Kalamata) ikke er blevet påvirket.

               (22)

               De i denne forordning fastsatte foranstaltninger er i overensstemmelse med udtalelse fra Komitéen for Kvalitetspolitikken for Landbrugsprodukter —

         VEDTAGET DENNE FORORDNING:
   Artikel 1
   Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Καλαμάτα« (Kalamata) (BOB), godkendes.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. august 2015.

            På Kommissionens vegne

         Jean-Claude JUNCKER

            Formand

      (1)  EUT L 343 af 14.12.2012, s. 1.

      (2)  Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevare (EUT L 93 af 31.3.2006, s. 12).

      (3)  Kommissionens forordning (EF) nr. 1065/97 af 12. juni 1997 om komplettering af bilaget til forordning (EF) nr. 1107/96 om registrering af geografiske betegnelser og oprindelsesbetegnelser efter proceduren i artikel 17 i Rådets forordning (EØF) nr. 2081/92 (EFT L 156 af 13.6.1997, s. 5).

      (4)  EUT C 186 af 26.6.2012, s. 18.

      (5)  I mellemtiden erstattet af artikel 51, stk. 1, i forordning (EU) nr. 1151/2012.


title: Kommissionens gennemførelsesforordning (EU) nr. 776/2012 af 27. august 2012 om forskud, der fra den 16. oktober 2012 skal udbetales af de direkte betalinger, der er anført i bilag I til Rådets forordning (EF) nr. 73/2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere

text:
               28.8.2012

               DA

               Den Europæiske Unions Tidende

               L 231/8

         KOMMISSIONENS GENNEMFØRELSESFORORDNING (EU) Nr. 776/2012
   af 27. august 2012
   om forskud, der fra den 16. oktober 2012 skal udbetales af de direkte betalinger, der er anført i bilag I til Rådets forordning (EF) nr. 73/2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 73/2009 af 19. januar 2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, om ændring af forordning (EF) nr. 1290/2005, (EF) nr. 247/2006, (EF) nr. 378/2007 og om ophævelse af forordning (EF) nr. 1782/2003 (1), særlig artikel 29, stk. 4, litra a), og
   ud fra følgende betragtninger:

               (1)

               Ifølge artikel 29, stk. 2, i forordning (EF) nr. 73/2009 foretages betalingerne i henhold til de støtteordninger, der er anført i bilag I til nævnte forordning, i perioden fra den 1. december til den 30. juni det følgende kalenderår. Ifølge artikel 29, stk. 4, litra a), i samme forordning kan Kommissionen dog fastsætte, at der skal udbetales forskud.

               (2)

               De ugunstige vejrforhold, som Europa har været udsat for i 2012 med en ekstrem tørke i nogle medlemsstater og en barsk vinter og nedbør i andre, har forvoldt alvorlig skade på produktionen af afgrøder og foder. Landbrugerne har som følge heraf oplevet store finansielle vanskeligheder, især kvægproducenterne. Disse vanskeligheder forstærkes af virkningerne af den igangværende finanskrise, som har medført, at mange landbrugere står over for alvorlige likviditetsproblemer. For at bidrage til at afhjælpe disse vanskeligheder er det hensigtsmæssigt at give landbrugerne mulighed for at modtage forskudsbetalinger på op til 50 % af de støtteordninger, der er anført i bilag I til forordning (EF) nr. 73/2009. Hvad angår de betalinger for oksekød, som er omhandlet i afsnit IV, kapitel 1, afdeling 11, i forordning (EF) nr. 73/2009, bør medlemsstaterne bemyndiges til at forhøje det forskud, der henvises til i artikel 82 i Kommissionens forordning (EF) nr. 1121/2009 af 29. oktober 2009 om gennemførelsesbestemmelser til Rådets forordning (EF) nr. 73/2009 for så vidt angår støtteordningerne for landbrugere i forordningens afsnit IV og V (2), til op til 80 % af betalingen.

               (3)

               For at sikre, at forskudsbetalingerne opføres under regnskabsåret 2013, bør de afholdes fra den 16. oktober 2012. Under hensyntagen til principperne om forsvarlig økonomisk forvaltning bør der dog foretages den fornødne kontrol af, at støttebetingelserne er overholdt, jf. artikel 29, stk. 3, i forordning (EF) nr. 73/2009, før forskuddene udbetales.

               (4)

               Foranstaltningerne i denne forordning er i overensstemmelse med udtalelse fra Forvaltningskomitéen for Direkte Betalinger —

         VEDTAGET DENNE FORORDNING:
   Artikel 1
   Medlemsstaterne kan fra den 16. oktober 2012 udbetale forskud til landbrugerne på op til 50 % af de direkte betalinger, der er anført i bilag I til forordning (EF) nr. 73/2009, med hensyn til ansøgninger indgivet i 2012, forudsat at efterprøvningen af støtteberettigelsesbetingelserne i henhold til artikel 20 i forordning (EF) nr. 73/2009 er afsluttet.
   Hvad angår de betalinger for oksekød, der er omhandlet i afsnit IV, kapitel 1, afdeling 11, i forordning (EF) nr. 73/2009, bemyndiges medlemsstaterne til at forhøje den andel, der er nævnt i første afsnit, til op til 80 %.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 27. august 2012.

            På Kommissionens vegne

         José Manuel BARROSO

            Formand

      (1)  EUT L 30 af 31.1.2009, s. 16.

      (2)  EUT L 316 af 2.12.2009, s. 27.


title: Kommissionens gennemførelsesforordning (EU) 2015/1313 af 24. juli 2015 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Artichaut du Roussillon (BGB))

text:
               31.7.2015

               DA

               Den Europæiske Unions Tidende

               L 203/4

         KOMMISSIONENS GENNEMFØRELSESFORORDNING (EU) 2015/1313
   af 24. juli 2015
   om registrering af en betegnelse i registret over beskyttede oprindelsesbetegnelser og beskyttede geografiske betegnelser (Artichaut du Roussillon (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Frankrigs ansøgning om registrering af betegnelsen »Artichaut du Roussillon« er blevet offentliggjort i Den Europæiske Unions Tidende
                   (2), jf. artikel 50, stk. 2, litra a), i forordning (EU) nr. 1151/2012.

               (2)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Artichaut du Roussillon« registreres —

         VEDTAGET DENNE FORORDNING:
   Artikel 1
   Betegnelsen »Artichaut du Roussillon« (BGB) registreres.
   Betegnelsen i stk. 1 henviser til et produkt i kategori 1.6. Frugt, grøntsager og korn, også forarbejdet, i bilag XI til Kommissionens gennemførelsesforordning (EU) nr. 668/2014 (3).
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. juli 2015.

            På Kommissionens vegne

            For formanden

         Phil HOGAN

            Medlem af Kommissionen

      (1)  EUT L 343 af 14.12.2012, s. 1.

      (2)  EUT C 92 af 19.3.2015, s. 38.

      (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).


title: Kommissionens gennemførelsesforordning (EU) 2017/797 af 10. maj 2017 om faste importværdier med henblik på fastsættelse af indgangsprisen for visse frugter og grøntsager

text:
               11.5.2017

               DA

               Den Europæiske Unions Tidende

               L 120/17

         KOMMISSIONENS GENNEMFØRELSESFORORDNING (EU) 2017/797
   af 10. maj 2017
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. maj 2017.

            På Kommissionens vegne

            For formanden

         Jerzy PLEWA

            Generaldirektør

            Generaldirektoratet for Landbrug og Udvikling af Landdistrikter

      (1)  EUT L 347 af 20.12.2013, s. 671.

      (2)  EUT L 157 af 15.6.2011, s. 1.

      BILAG

         Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  EG

                  176,8

                  MA

                  100,6

                  TR

                  89,0

                  ZZ

                  122,1

                  0707 00 05

                  MA

                  79,4

                  TR

                  116,3

                  ZZ

                  97,9

                  0709 93 10

                  TR

                  134,4

                  ZZ

                  134,4

                  0805 10 22 , 0805 10 24 , 0805 10 28

                  EG

                  47,7

                  MA

                  55,9

                  ZZ

                  51,8

                  0805 50 10

                  TR

                  60,0

                  ZA

                  157,0

                  ZZ

                  108,5

                  0808 10 80

                  AR

                  111,7

                  BR

                  106,5

                  CL

                  115,0

                  CN

                  145,5

                  NZ

                  124,5

                  US

                  111,3

                  ZA

                  98,7

                  ZZ

                  116,2

         (1)  Landefortegnelse fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7). Koden »ZZ« = »anden oprindelse«.


title: Kommissionens gennemførelsesforordning (EU) 2015/823 af 11. maj 2015 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Glückstädter Matjes (BGB))

text:
               28.5.2015

               DA

               Den Europæiske Unions Tidende

               L 130/3

         KOMMISSIONENS GENNEMFØRELSESFORORDNING (EU) 2015/823
   af 11. maj 2015
   om registrering af en betegnelse i registret over beskyttede oprindelsesbetegnelser og beskyttede geografiske betegnelser (Glückstädter Matjes (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Tysklands ansøgning om registrering af betegnelsen »Glückstädter Matjes« er blevet offentliggjort i Den Europæiske Unions Tidende
                   (2), jf. artikel 50, stk. 2, litra a), i forordning (EU) nr. 1151/2012.

               (2)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, bør betegnelsen »Glückstädter Matjes« registreres —

         VEDTAGET DENNE FORORDNING:
   Artikel 1
   Betegnelsen »Glückstädter Matjes« (BGB) registreres.
   Betegnelsen i stk. 1 henviser til et produkt i kategori 1.7. Fisk, bløddyr, skaldyr, ferske, og produkter på basis heraf i bilag XI til Kommissionens gennemførelsesforordning (EU) nr. 668/2014 (3).
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. maj 2015.

            På Kommissionens vegne

            For formanden

         Phil HOGAN

            Medlem af Kommissionen

      (1)  EUT L 343 af 14.12.2012, s. 1.

      (2)  EUT C 2 af 7.1.2015, s. 7.

      (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).


title: Rådets gennemførelsesforordning (EU) nr. 74/2014 af 28. januar 2014 om gennemførelse af artikel 16, stk. 2, i forordning (EU) nr. 204/2011 om restriktive foranstaltninger på baggrund af situationen i Libyen

text:
               29.1.2014

               DA

               Den Europæiske Unions Tidende

               L 26/1

      RÅDETS GENNEMFØRELSESFORORDNING (EU) Nr. 74/2014
   af 28. januar 2014
   om gennemførelse af artikel 16, stk. 2, i forordning (EU) nr. 204/2011 om restriktive foranstaltninger på baggrund af situationen i Libyen
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) nr. 204/2011 af 2. marts 2011 om restriktive foranstaltninger på baggrund af situationen i Libyen (1), særlig artikel 16, stk. 2, og
   ud fra følgende betragtninger:

               (1)

               Rådet vedtog den 2. marts 2011 forordning (EU) nr. 204/2011.

               (2)

               Rådet mener, at en enhed bør fjernes fra listen over fysiske og juridiske personer, enheder og organer i bilag III til forordning (EU) nr. 204/2011.

               (3)

               Bilag III til forordning (EU) nr. 204/2011 bør derfor ændres i overensstemmelse hermed —

         VEDTAGET DENNE FORORDNING:
   Artikel 1
   Følgende enhed fjernes fra listen over fysiske og juridiske personer, enheder og organer i bilag III til forordning (EU) nr. 204/2011:
   Libyan Housing and Infrastructure Board (HIB).
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. januar 2014.

            På Rådets vegne

         G. STOURNARAS

            Formand

      (1)  EUT L 58 af 3.3.2011, s. 1.


title: Kommissionens gennemførelsesforordning (EU) nr. 1297/2011 af 9. december 2011 om registrering af en betegnelse i registret over beskyttede oprindelsesbetegnelser og beskyttede geografiske betegnelser [Seggiano (BOB)]

text:
               14.12.2011

               DA

               Den Europæiske Unions Tidende

               L 330/5

         KOMMISSIONENS GENNEMFØRELSESFORORDNING (EU) Nr. 1297/2011
   af 9. december 2011
   om registrering af en betegnelse i registret over beskyttede oprindelsesbetegnelser og beskyttede geografiske betegnelser [Seggiano (BOB)]
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), særlig artikel 7, stk. 5, tredje og fjerde afsnit, og
   ud fra følgende betragtninger:

               (1)

               Italiens ansøgning om registrering af betegnelsen »Seggiano« er i overensstemmelse med artikel 6, stk. 2, og artikel 17, stk. 2, i forordning (EF) nr. 510/2006 blevet offentliggjort i Den Europæiske Unions Tidende
                   (2).

               (2)

               Det Forenede Kongerige har gjort indsigelse mod registreringen, jf. artikel 7, stk. 1, i forordning (EF) nr. 510/2006. Indsigelsen er fundet antagelig efter artikel 7, stk. 3, i nævnte forordning.

               (3)

               Det Forenede Kongerige anførte i indsigelsen, at registreringen af den pågældende betegnelse ville være i strid med artikel 3, stk. 4, i forordning (EF) nr. 510/2006 og ville skade eksisterende varemærker, der er registreret på Det Forenede Kongeriges område.

               (4)

               Ved brev af 18. november 2010 opfordrede Kommissionen de pågældende medlemsstater om at finde en indbyrdes løsning efter deres egne interne procedurer.

               (5)

               Eftersom Italien og Det Forenede Kongerige nåede til enighed inden for den fastsatte frist, og der kun er foretaget mindre ændringer i varespecifikationen og slet ingen i det enhedsdokument, der er offentliggjort i overensstemmelse med artikel 6, stk. 2, i forordning (EF) nr. 510/2006, bør betegnelsen »Seggiano« opføres i registret over beskyttede oprindelsesbetegnelser og beskyttede geografiske betegnelser —

         VEDTAGET DENNE FORORDNING:
   Artikel 1
   Betegnelsen i bilaget til denne forordning registreres hermed.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. december 2011.

            På Kommissionens vegne For formanden

         Dacian CIOLOȘ

            Medlem af Kommissionen

      (1)  EUT L 93 af 31.3.2006, s. 12

      (2)  EUT C 77 af 26.3.2010, s. 6.

      BILAG
      Landbrugsprodukter til konsum, som er opført i traktatens bilag I:

         Kategori 1.5.   Fedtstoffer (smør, margarine, olier, m.m.)

      ITALIEN
      Seggiano (BOB)


title: Kommissionens gennemførelsesforordning (EU) nr. 349/2014 af 3. april 2014 om tarifering af visse varer i den kombinerede nomenklatur

text:
               8.4.2014

               DA

               Den Europæiske Unions Tidende

               L 104/1

         KOMMISSIONENS GENNEMFØRELSESFORORDNING (EU) Nr. 349/2014
   af 3. april 2014
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:

               (1)

               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.

               (2)

               Der er i forordning (EØF) nr. 2658/87 fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

               (3)

               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.

               (4)

               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.

               (5)

               Toldkodeksudvalget har ikke afgivet udtalelse inden for den af formanden fastsatte frist —

         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 3. april 2014.

            På Kommissionens vegne

            For formanden

         Algirdas ŠEMETA

            Medlem af Kommissionen

      (1)  EFT L 256 af 7.9.1987, s. 1.

      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).

      BILAG

                  Varebeskrivelse

                  Tarifering
                  (KN-kode)

                  Begrundelse

                  (1)

                  (2)

                  (3)

                  En blød vendbar tekstilvare i form af en kurv, som måler ca. 35 cm × 25 cm med polstrede kanter (højde 10 cm) og en polstret bund. På ydersiden er varen lavet af vævet stof (100 % polyester), og indersiden er lavet af plysstof af trikotage (100 % polyester). Varen er beregnet til små kæledyr.
                  (se billede A og B) (1)

                  6307 90 98

                  Tarifering i henhold til almindelig tariferingsbestemmelse 1, 3 c) og 6 vedrørende den kombinerede nomenklatur, samt teksten til KN-kode 6307, 6307 90 og 6307 90 98.
                  Varen er ud fra sine objektive kendetegn en kurv i tekstil, der skal give små kæledyr komfort.
                  Tarifering som møbel under pos. 9403 er udelukket, da denne position omfatter produkter af en anden type, som anvendes til private boliger, hoteller, kontorer, skoler, kirker, forretninger, laboratorier etc. (se også forklarende bemærkninger til HS, pos. 9403).
                  Tarifering under pos. 9404 er også udelukket, fordi kurve i tekstil er af en anden art end sengeudstyr og lignende. Derudover har varen ikke nogen yderligere kendetegn, som indikerer, at den kan anvendes som sengeudstyr.
                  Varen betragtes som en anden konfektioneret vare henhørende under pos. 6307.
                  Varens yder- og inderside er lige væsentlige for varen, idet den kan vendes med vrangen ud og anvendes på begge sider. Da det ikke kan fastslås, om det er plysstoffet af trikotage (som vil medføre tarifering under KN-kode 6307 90 10) eller det vævede stof (som vil medføre tarifering under KN-kode 6307 90 98), der er karaktergivende for varen i henhold til almindelig tariferingsbestemmelse 3b), skal varen tariferes under den position, som har det højeste nummer blandt de positioner, der i lige grad kan komme i betragtning.
                  Varen skal derfor tariferes under KN-kode 6307 90 98.

                  A

                  B

         (1)  Billedet er kun vejledende.


title: Kommissionens gennemførelsesforordning (EU) nr. 730/2014 af 1. juli 2014 om faste importværdier med henblik på fastsættelse af indgangsprisen for visse frugter og grøntsager

text:
               2.7.2014

               DA

               Den Europæiske Unions Tidende

               L 194/8

         KOMMISSIONENS GENNEMFØRELSESFORORDNING (EU) Nr. 730/2014
   af 1. juli 2014
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 1. juli 2014.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  MK

                  66,3

                  TR

                  88,4

                  XS

                  59,1

                  ZZ

                  71,3

                  0707 00 05

                  MK

                  32,3

                  TR

                  78,2

                  ZZ

                  55,3

                  0709 93 10

                  TR

                  109,2

                  ZZ

                  109,2

                  0805 50 10

                  AR

                  109,4

                  BO

                  136,6

                  TR

                  107,6

                  UY

                  127,1

                  ZA

                  119,1

                  ZZ

                  120,0

                  0808 10 80

                  AR

                  115,4

                  BR

                  78,2

                  CL

                  103,5

                  NZ

                  130,2

                  US

                  144,9

                  ZA

                  132,3

                  ZZ

                  117,4

                  0809 10 00

                  TR

                  215,6

                  ZZ

                  215,6

                  0809 29 00

                  TR

                  307,8

                  ZZ

                  307,8

                  0809 30

                  TR

                  149,8

                  XS

                  54,4

                  ZZ

                  102,1

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.


title: Kommissionens gennemførelsesforordning (EU) 2016/1767 af 27. september 2016 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Paška janjetina (BOB))

text:
               5.10.2016

               DA

               Den Europæiske Unions Tidende

               L 270/3

         KOMMISSIONENS GENNEMFØRELSESFORORDNING (EU) 2016/1767
   af 27. september 2016
   om registrering af en betegnelse i registret over beskyttede oprindelsesbetegnelser og beskyttede geografiske betegnelser (Paška janjetina (BOB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Kroatiens ansøgning om registrering af betegnelsen »Paška janjetina« er blevet offentliggjort i Den Europæiske Unions Tidende
                   (2), jf. artikel 50, stk. 2, litra a), i forordning (EU) nr. 1151/2012.

               (2)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Paška janjetina« registreres —

         VEDTAGET DENNE FORORDNING:
   Artikel 1
   Betegnelsen »Paška janjetina« (BOB) registreres.
   Betegnelsen i stk. 1 henviser til et produkt i kategori 1.1. Kød (og slagteaffald), fersk, i bilag XI til Kommissionens gennemførelsesforordning (EU) nr. 668/2014 (3).
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 27. september 2016.

            På Kommissionens vegne

            For formanden

         Phil HOGAN

            Medlem af Kommissionen

      (1)  EUT L 343 af 14.12.2012, s. 1.

      (2)  EUT C 185 af 24.5.2016, s. 11.

      (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).